16/10/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2012/023

Resolución de 27 de setembro de 2012, da Xefatura Territorial da Coruña da Consellería de Economía e Industria, pola que se autoriza e se aproba o proxecto de execución da instalación eléctrica no concello de Touro (expediente IN407A 2012/023). Visto o expediente para outorgamento de autorización administrativa e aprobación do proxecto de execución da instalación eléctrica que a continuación se cita: Solicitante: Unión Distribuidores Electricidad, S. A. (UDESA) Domicilio social: rúa José Angel Valente, 17-baixo, local 62, 15706 Santiago de Compostela Denominación: LMT, C. Secc. tratamentos ecolóxicos (A Mina-Touro) Situación: Touro Resultan os seguintes: ANTECEDENTES DE FEITO Primeiro. –Con data 06 de febreiro de 2012, por parte de Unión Distribuidores Electricidade, S. A. (UDESA) preséntase solicitude ante esta Xefatura Territorial de autorización administrativa e aprobación de proxecto de execución para unha instalación eléctrica denominada “LMT, C. Secc. tratamentos ecolóxicos (A Mina-Touro)”. Segundo. –A petición de autorización administrativa da instalación eléctrica someteuse a información pública por Resolución do 23 de abril de 2012, da Xefatura Territorial da Coruña, publicándose no Diario Oficial de Galicia (D. O. G.) n.° 105, do 04 de xuño de 2012, e Boletín Oficial da Provincia (B. O. P.) n.° 90, do 14 de maio de 2012, sendo as características técnicas da instalación as seguintes: – Liña de media tensión subterránea a 20 kV, cunha lonxitude de 0,130 km, en condutor RHZ1-20L-12/20-12/20 kV 3x(1x240) mm 2 Al, con orixe en paso aéreo a soterrado a realizar no apoio existente tipo HV-14/400 (coordenadas UTM X:555.632, Y:4.747.285) da LMT Millares-Quión (Expte. IN407A 2002/247) e final no paso soterrado a aéreo a realizar no mesmo apoio, facendo entrada e saída no centro de seccionamiento tratamentos ecolóxicos proxectado. – Centro de seccionamiento prefabricado tratamentos ecolóxicos, tipo 3 L, dentro do prefabricado con envolvente de formigón para centro de transformación obxecto doutro proxecto, no concello de Touro. Terceiro. –Durante o período de información pública presentáronse alegacións por parte de Unión Fenosa Distribución, na cal manifesta, en resumo, o seguinte: que é a entidade encargada da distribución eléctrica na zona na que UDESA pretende levar a cabo a construción da instalación, sendo inicialmente as subministracións existentes atendidas por Unión Fenosa Distribución, razón pola que entende que son seus clientes aos que se pretende atender coa devandita infraestrutura, e que deberían ser alimentados dende a súa rede, solicitando a desestimación da solicitude de autorización administrativa. As devanditas alegacións foron trasladadas á empresa solicitante co fin de que presentase as estimacións que considerara oportunas. Cuarto. –Deuse traslado ás distintas administracións, organismos ou, no seu caso, empresas de servizo público ou de servizos de interese xeral na parte que a instalación poida afectar, a bens e dereitos ao seu cargo, neste caso o Concello de Touro, co fin de que prestase a súa conformidade ou oposición á autorización solicitada, e emitise o condicionado técnico ao proxecto. Unha vez recibida resposta do devandito concello, deuse traslado á empresa solicitante a cal acepto o condicionado. FUNDAMENTOS DE DEREITO Primeiro. –A Xefatura Territorial da Consellaría de Economía e Industria da Coruña é competente para resolver este expediente con fundamento no Estatuto de Autonomía de Galicia, no Real decreto 2563/1982, do 24 de xullo, sobre traspaso de funcións e servizos da Administración do Estado a Comunidade Autónoma galega en materia de industria, enerxía e minas; Decreto 79/2009, do 19 de abril, e 83/2009, do 21 de abril, nos que se establece a estrutura orgánica da Xunta de Galicia e dos departamentos desta (DOG n.° 75 e 77, do 20 e 22 de abril, respectivamente); Decreto 245/2009, do 30 de abril, polo que se regulan as delegación territoriais da Xunta de Galicia; Decreto 324/2009, do 11 de xuño, polo que se establece a estrutura orgánica da Consellaría de Economía e Industria (DOG n.117, do 17 de xuño); Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia (DOG en ° 23, do 3 de febreiro de 2011); e Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, en relación co Real decreto 1955/2000, do 1 de decembro, e a Lei 54/1997, do 27 de novembro, do sector eléctrico. Segundo. –No expediente instruído para os efectos cumpríronse os trámites sinalados na Lei 54/1997, do 27 de novembro (BOE n.° 285), do sector eléctrico, e no capítulo II do título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. Terceiro. –A la vista das alegacións presentadas, a contestación a estas por parte da empresa solicitante e do resto da documentación que consta no expediente, caber responder que: – O apartado 1 do artigo 39. Zonas eléctricas de distribución, do Real decreto 1955/2000 establece que: “Para os efectos do presente Real decreto, agás no que se refire ás zonas establecidas para a determinación da calidade de servizo zonal, entenderase por zona eléctrica de distribución o conxunto de instalacións de distribución pertencentes a unha mesma empresa e cuxo obxecto último é permitir a subministración de enerxía eléctrica aos consumidores nas axeitadas condicións de calidade e seguridade”; non identificándose por parte de Unión Fenosa Distribución a súa instalación eléctrica da que di inicialmente atendía as subministracións existentes, nin a súa rede a partir da cal considera que deberían ser alimentados os novos clientes. – O apartado 2 do artigo 40. Autorización de instalacións de distribución, da Lei 54/1997, establece que: “A autori-zación, que non concederá dereitos exclusivos de uso, outorgarase atendendo tanto ao carácter do sistema de rede única e monopolio natural, propio da distribución eléctrica, coma ao criterio de menor custo posible propio de toda actividade con retribución regulada, e evitando o prexuízo aos titulares de redes xa establecidas obrigadas a atender as novas subministracións que se soliciten”; podendo constatarse no expediente que a instalación eléctrica LMT Millares-Quión, de propiedade de UDESA, é a instalación eléctrica existente de empresa distribuidora máis próxima á instalación que se proxecta subministrar, atendendo ao criterio de menor custo posible. De acordo co que antecede e no exercicio das competencias atribuídas, RESOLVO: Autorizar administrativamente e aprobar o proxecto de execución das ditas instalacións, nas cales as características axustaranse en todas as súas partes ás que figuran no proxecto, aos condicionados técnicos impostos que constan no expediente, e ás condición técnicas e de seguridade establecidas nos regulamentos de aplicación. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal ou outros necesarios para a realización de obras das instalacións autorizadas. As instalacións executaranse nun prazo non superior a un ano, contado a partir da data desta resolución. Contra esta resolución poderá interpoñerse recurso de alzada ante o conselleiro de Economía e Industria no prazo dun mes, contado a partir de día seguinte ao da notificación desta resolución; tamén se poderá interpofier calquera outro recurso que se considere pertinente a dereito. A Coruña, a 27 de setembro de 2012. A xefa territorial Susana Vázquez Romero